钦定古今图书集成/明伦汇编/宫闱典/第114卷 > 张去逸
## 钦定古今图书集成/明伦汇编/宫闱典/第114卷 > 张去逸

按《旧唐书肃宗张皇后传》：“后本南阳西鄂人，后徙家
昭应。祖母窦氏，元宗母昭成皇太后之妹也。昭成为
天后所杀，元宗幼失所恃，为窦姨鞠养。景云中，封邓
国夫人，恩渥甚隆。其子去惑、去疑、去奢、去逸，皇姨弟
也，皆至大官。去盈，尚元宗女常芬公主，去逸生后，后
弟清又尚大宁郡主。肃宗即位，赠后父太仆卿，去逸”
左仆射；母窦氏，封义章县主；姊李昙妻，封清河郡夫
人；妹师师，封郕国夫人。乾元元年，驸马都尉清加特
进、太常卿同正，封范阳郡公。宝应元年，肃宗崩，太子
监国，幽后于别殿。驸马都尉清贬硖州司马；弟延和
郡主、婿鸿胪卿潜贬郴州司马；舅鸿胪卿窦《履信》贬
道州刺史。